Asachi

„Ziua Starturilor Olimpice”
2023-05-22 08:00 - 17:00 (Europe/Bucharest)
Data de 20 mai curent a fost marcată de predilecția pentru sport și viața activă. Astfel, elevii din instituția noastră au participat la o activitate sportivă „Ziua Starturilor Olimpice”, desfășurată în parcul „Valea Morilor” din capitală. Cei mai activi elevi s-au dovedit a fi cei din paralela clasei a VIII și a IX, ghidați de doamnele profesoare Prodan Alexandra și Blîndu Olga.
Activitatea a fost organizată de Federația Sportului Școlar, iar elevii au avut posibilitatea să concureze la Cursa Olimpică, precum și la alte concursuri și competiții sportive.
Scopul acestor starturi olimpice este de a motiva tinerii să practice sportul, întrucât, așa cum spune o maximă latină „mens sana in corpore sano”/„o minte sănătoasă într-un corp sănătos.”
Felicitări tuturor participanților!

Ziua de probă
2023-08-17 08:00 - 17:00

Forumul municipal Ziua Europeană a Limbilor
2023-09-28 08:00 - 17:00
Pe data de 26 septembrie 2023, Instituția Publică Liceul Teoretic „Gheorghe Asachi” a găzduit un eveniment de anvergură – Forumul municipal Ziua Europeană a Limbilor, ediția a XIV-a, care s-a desfășurat sub egida Direcției General Educație Tineret și Sport, având ca obiective:
-sensibilizarea publicului la diversitatea lingvistică din spațiul european.
-reiterarea necesității învățării limbilor pe tot parcursul vieții.
-nevoia dezvoltării competențelor lingvistice și pluri/inter/culturale pentru a asigura și spori responsabilitatea civică și democratică.
În Instituția Publică Liceul Teoretic „Gheorghe Asachi”, predarea învățarea limbilor străine este privilegiată începând chiar de la fondarea Școlii laice pentru fiice de nobili, în 1864.
Este de menționat că în martie 2024, Instituția va marca aniversarea de 160 de ani și anume acestei aniversări i-a fost consacrat evenimentul.
La Forum, au participat personalități notorii din domeniul diplomatic și cel educațional: Domnul Marc YVARRA, Consilier principal, Ambasada Franței în Republica Moldova; Doamna Monica BABUC, Director, Institutul Cultural Român Chișinău, Doamna Corina LUNGU, Consultant principal, Direcția Politici în Învățământul General și Învățare pe tot parcursul vieții, Ministerul Educație și Cercetări al Republicii Moldova; Doamna Claudia VIȘAN, responsabil al Biroului Național al AUF din Republica Moldova; Domnul Ghenadie RÂBACOV, coordonator al proiectului Clase bilingve francofone.

Ceremonia oficială de deschidere a avut loc începând cu ora 13:00. Alocuțiunile invitaților de onoare s-au împletit armonios cu aspecte artistice plurilingve și pluriculturale, publicul având parte de un program artistic de excepție: flashmob, dansuri și cântece în limbi străine studiate, prezentat atât de elevii asachieni cât și de elevii participanți, din instituțiile de învățământ înscrise la Forum: Liceul Teoretic „Dante Alighieri” și Liceul Teoretic „Orizont”.

Forumul municipal a reiterat conștientizarea necesității învățării limbilor pe durata întregii vieți, pentru a putea facilita dialogul intercultural, a aprofunda relațiile interetnice, importanța plurilingvismului camecanism de acces la valorile europene comune și de oportunități, cât și nevoia de a consolida eforturile, în vederea dezvoltării unei culturi durabile a păcii.

+25

All reactions:
80Selivestru Gabriela, Alexandra Doagă and 78 others

Flashmob de Ziua Europeană a Limbilor
2023-10-11 08:00 - 17:00
Flashmob de Ziua Europeană a Limbilor

Cu prilejul Forumului Ziua Europeană a Limbilor, ediția a XIV-a, desfășurat pe data de 26.09.2023, elevii din clasa a VIII-a ,,D” ai IPLT ,,Gheorghe Asachi” din Chișinău, ghidați de diriginta lor, doamna Viorica Daltă, au participat la un flashmob, folosind elemente de percuție corporală, în ritmurile Simfoniei a V-a a lui Beethoven.
Această melodie a fost supranumită în trecut și „Simfonia destinului”. „Așa bate destinul la poartă!”, se spune că a comentat Beethoven.
„Așa bate la ușa țării noastre Uniunea Europeană !” este mesajul transmis de elevi, or, astăzi, prin această acțiune, mesajul elevilor este că tânăra generație își dorește un viitor prosper și în siguranță, în Comunitatea europeana.
Uniți prin diversitatea culturală și lingvistică, tinerii își doresc să fie parte a unei lumi libere, să trăiască în democrație și în pace.
https://fb.watch/nB-l1vAVdF/

Pe data de 1 martie, s-a dat startul proiectului „Conferința Micilor Cercetători”
2024-03-01
de primăveri ale IPLT ,,Gheorghe Asachi „
Instituția Publică Liceul Teoretic „Gheorghe Asachi” din Chișinău a îmbrăcat straie de sărbătoare, astăzi, pe 1 MARTIE, când marchează 160 de ani de la fondare. Trecut prin toate încercările vremurilor, liceul a reușit să învingă orice obstacol ce a putut să-i pericliteze activitatea nobilă de promotoare a valorilor educaționale, devenind o fortăreață a românismului și un bastion al francofoniei.
Cu acest prilej, elevii claselor primare au dat startul suitei de activități, prin participarea la flashmobul „Mărțișorul asachian”, desfășurat în fața liceului în primele ore ale dimineții, acompaniat de imnul liceului.
De asemenea, tot astăzi, a avut loc și Deschiderea, ,,Conferinței Micilor Cercetători”, ediția a XVI-a.
https://youtu.be/hYDR6u-OfVU
https://youtu.be/b8rX4ex2EFU

160 ani de la fondare
2024-03-15 13:00 - 15:30

Zi de probă
2024-08-29 - 2024-08-30

Rendez-vous muzical, trupa SNAILS la Asachi
2024-12-18 14:00 - 17:00

Întâlnirea cu absolvenții
2025-03-01 15:00 - 17:30

Conferința Micilor Cercetători, ediția a XVII-a
2025-03-05 10:00 - 17:00
Stimați membri ai comunității educaționale,

Avem deosebita plăcere de a vă invita să participați la Conferința Micilor Cercetători, ediția a XVII-a, un eveniment dedicat promovării curiozității, creativității și descoperirilor în rândul elevilor.

Data: 5 Martie 2025
Locația: IPLT “Gheorghe Asachi”
Ora: 10:00

Această conferință reprezintă o oportunitate unică pentru elevi să-și prezinte proiectele de cercetare, experimentele și ideile inovatoare, dezvoltându-și abilități esențiale precum gândirea critică și colaborarea.
Invităm cadrele didactice, elevii și părinții să se alăture acestui eveniment, contribuind la dezvoltarea unei comunități educaționale bazate pe învățare, cercetare și inspirație.

Cum vă puteți înscrie?
Pentru participare, vă rugăm să citiți Regulamentul de organizare și desfășurare a Conferinței Micilor Cercetători și să completați formularul de înscriere disponibil aici: https://forms.gle/PRdQShMCjnFzPDxU7
Termenul limită pentru înscrieri este 26.02.2025

Vă așteptăm cu drag să descoperim împreună micii cercetători ai viitorului!

Cu considerație,
Organizatorii Conferinței Micilor Cercetători

Conferința STEM/STEAM/STREAM ”Cercetători în devenire”, ediția a VIII-a
2025-03-14 13:00 - 17:00
Conferința științifico-practică ”Cercetători în devenire” își așteaptă elevii dornici de descoperiri autentice prin proiecte interdisciplinare, orientate spre valorificarea învățării teoretice prin practică, argumentări științifice a unor elemente aplicative.
Când – 14.03.2025, ora 13.00
Unde – Sala mare de festivități ”Ion și Doina AldeaTeodorovici”, IPLT ”Gheorghe Asachi”
Prezentarea: format fizic sau online
Înregistrarea: https://forms.gle/YHH9BKyuPzYDgtoZA

Mărțișorul Copiilor, ediția a XVIII-a
2026-03-01 10:30 - 13:30 | Instituția Publică Liceul Teoretic „Gheorghe Asachi”, Chisinau, Moldova, Republic of
FESTIVALULUI INTERNAȚIONAL „Mărțișorul copiilor” reunește instituții de prestigiu și tineri talentați, dornici să celebreze primăvara prin muzică, dans și artă. Prin interpretări artistice deosebite, participanții ilustrează frumusețea acestui anotimp, îmbinând tradiția cu modernitatea.
Vă așteptăm cu drag la cea dea XVIII-a ediție

Întâlnirea cu absolvenții 2026
2026-03-01 15:00 - 18:00 | Instituția Publică Liceul Teoretic „Gheorghe Asachi”, Chisinau, Moldova, Republic of
Cu dor și firesc drag, Alma Mater ”Gheorghe Asachi” își deschide larg ușile pentru toți absolvenții ei, care și-au fundamentat destinul în spirit asachian și celebrează 1, 5, 10, 15, 20, … ani!
